%!TeX root=book.tex
\chapter{Τελικά συμπεράσματα}
	Η εφαρμογή ακολουθώντας όλες τις σύγχρονες προγραμματιστικές τεχνικές επιτρέπει την διαχείριση των μελών μιας εταιρείας με έναν εύχρηστο και ασφαλή τρόπο μέσα από το περιβάλλον που δημιουργήσαμε καθώς επίσης προσφέρει και διάφορες άλλες δυνατότητες, όπως είναι η επικοινωνία με τους επισκέπτες.
	Το αποτέλεσμα ανταποκρίνεται τους στόχους που είχαμε ορίσει στην αρχή του έργου μας καθώς αποτελεί μια ολοκληρωμένη εφαρμογή η οποία μπορεί να χρησιμοποιηθεί από πληθώρα εταιρειών χωρίς ιδιαίτερη τροποποίηση και δεν απαιτεί ιδιαίτερο κόπο ακόμα και από κάποιον χωρίς καμία απολύτως γνώση γύρω από την ανάπτυξη διαδικτυακών εφαρμογών.

\section{Χρονοδιάγραμμα και τρόπος υλοποίησης}
	Ο σχεδιασμός και η ανάπτυξη της διαδικτυακής εφαρμογής διήρκεσε από τον Οκτώβριο του 2013 έως τον Οκτώβριο του 2014. Το διάστημα αυτό θα ήταν σημαντικά μικρότερο εάν δεν μεσολαβούσε ενδιάμεσα η υποχρεωτική εκπόνηση της εξάμηνης πρακτικής άσκησης (Απρίλιος - Σεπτέμβριος), κάτι το οποίο έβγαλε εκτός πορείας το χρονοδιάγραμμα που είχαμε θέσει στην αρχή.
	
	Αρχικά έγινε μια ανάλυση των απαιτήσεων της εφαρμογής μας έτσι ώστε να γνωρίζουμε ποιες λειτουργίες και πια χαρακτηριστικά είναι σημαντικά για το έργο μας. Με μια πρώτη έρευνα και επίσης συγκέντρωση πληροφοριών από υπάρχουσες αντίστοιχες εφαρμογές, τεχνολογίες και τρόπους υλοποίησης έγινε μια αποτίμηση της σειράς με την οποία θα υλοποιηθούν οι διάφορες λειτουργίες, ποια είναι τα θεμέλια που πρέπει να θέσουμε άλλα και ποιες προγραμματιστικές πρακτικές θα πρέπει να αποφύγουμε. 
	
	Η υλοποίηση ξεκίνησε με έναν αρχικό σχεδιασμό και καταγραφή των σεναρίων χρήσης που έπρεπε να ακολουθήσουμε για να επιτευχθεί το επιθυμητό αποτέλεσμα. 
	
	Στη συνέχεια σχεδιάσαμε μια πρώτη μορφή της βάσης δεδομένων. Έπειτα ενσωματώσαμε το framework CodeIgniter σύμφωνα με τις απαιτήσεις μας στο λειτουργικό και προγραμματιστικό κομμάτι της εφαρμογής μας, δημιουργώντας όλα τα απαραίτητα μέλη για την επικοινωνία με την βάση δεδομένων.
	 
	 Αφού είχαμε υλοποιήσει τον βασικό κορμό των απαιτούμενων λειτουργιών ενσωματώσαμε το framework Bootstrap και ξεκινήσαμε την υλοποίηση των οπτικών απεικονίσεων αυτών των λειτουργιών.
	 
	 Έτσι ακολουθήσαμε μια επαναληπτική διαδικασία επαναλαμβάνοντας τα παραπάνω βήματα και βελτιώνοντας σε κάθε επανάληψη τα όποια λάθη εντοπίζαμε και παράλληλα προσθέταμε νέες λειτουργίες όπου το κρίναμε απαραίτητο.
	
	Χρησιμοποιήσαμε το αποθετήριο κωδικά SubVersion (SVN) στην διαδικτυακή πλατφόρμα Google Code, όπου εκεί αποτυπώνεται όλη η πορεία του έργου μας και επίσης έδωσε η δυνατότητα πιο εύκολης παρακολούθησης της πορείας από τον επιβλέποντα καθηγητή.

\section{Προτάσεις εξέλιξης}
	Σίγουρα υπάρχουν αρκετά περιθώρια βελτίωσης και περαιτέρω εξέλιξης.
	
	Από την μεριά της υλοποίησης, αρκετές βελτιώσεις θα μπορούσαν να γίνουν σε αρκετά μέρη όπως:
	
	\begin{itemize}
		\item στο σύστημα αναζήτησης περιεχομένου ώστε να έχει την δυνατότητα προσωρινής αποθήκευσης (caching) ώστε να είναι πιο γρήγορη η ανταπόκριση των αποτελεσμάτων καθώς και καταγραφής (logging) των αναζητήσεων για να δοθεί μια στατιστική ανάλυση στον διαχειριστή σχετικά με τις αναζητήσεις των χρηστών του ιστότοπου.
		\item γενικώς το σύστημα επικοινωνίας του Controller με τα διάφορα Views θα μπορούσε να γίνει με την μορφή ενος επιπλέον επιπέδου που θα λειτουργούσε ως ενδιάμεσο API, χτισμένο με την αρχιτεκτονική REST ώστε να δίνεται η δυνατότητα το εμφανισιακό κομμάτι να είναι ανεξάρτητο από την υλοποίηση της εφαρμογής, δηλαδή και χωρίς το framework CodeIgniter. Αυτό θα έκανε πολύ εύκολη την δυνατότητα δημιουργίας native έκδοσης της εφαρμογής για κινητές συσκευές, αφού θα επικοινωνούσε με το ενδιάμεσο API και η υλοποίηση στην κάθε πλατφόρμα θα ήταν πολύ απλή διαδικασία.
	\end{itemize}
	
	Στο λειτουργικό κομμάτι μια σημαντική προσθήκη είναι ο ρόλος του καθηγητή να έχει περισσότερες δυνατότητες και δικαιώματα μέρους της διαχείρισης. Μερικές από αυτές τις λειτουργίες θα μπορούσαν να είναι: 
	\begin{itemize}
		\item Διαδικτυακό βαθμολόγιο και αξιολόγηση. Όπου ο καθηγητής θα μπορούσε να αναρτά τις επιδόσεις των μαθητών στα διάφορα μαθήματα και διαγωνίσματα που έχουν πάρει μέρος.
		\item Ανάρτηση διάφορων σχολίων στις σελίδες του κάθε μαθήματος για το οποίο είναι υπεύθυνοι κάτι που θα προσέδιδε περισσότερη διαδραστικότητα.
	\end{itemize}